| MacBook Air |
| --- |
|  |
| 3-osios kartos MacBook Air kompiuteris |
| **Kūrėjas** | Apple |
| **Gamintojas** | Apple |
| **Išleidimo data** | 2008 m. sausio 15 d. |
| **Paskutinė versija** | MacBook Air 2020 M1 |
| **Procesorius** | 2008–2011 m. Intel Core Duo; 2011–2018 m. dviejų branduolių Intel Core i5/Intel Core i7; nuo 2018 m. buvo keturių branduolių; nuo 2020 m. Apple M1 |
| **Operatyvioji atmintis** | 8 ar 16 GB RAM LPDDR4X |
| **Duomenų saugojimo vieta** | Flash kauptuvas PCIe talpa 256 GB, 512 GB, 1 TB, 2 TB |
| **Operacinė sistema** | macOS Monterey |
| **Svetainė** | www.apple.com/lt/macbookair |

**„MacBook Air"** – 13,3 colio „MacBook" serijos nešiojamasis kompiuteris, kurį „Apple" gamina nuo 2008 m. iki pat šių dienų, o jo 11,6 colio variaciją 2010–2016 m.

Istorija
--------

### Pirmieji modeliai

Steve’as Jobsas pristato Macbook Air nešiojamąjį kompiuterį „Macworld 2008".
2008 m. sausio 15 d. Macworld Conference & Expo konferencijoje Steve’as Jobsas pristatė pirmąjį „MacBook Air". Iš pradžių šis nešiojamas kompiuteris buvo laikomas ploniausiu pasaulyje (1,94 cm, palyginti su 1,98 cm ankstesnio rekordininko „Toshiba Portege R200" 2005 m.). Pirmosios kartos „MacBook Air" turėjo tik 13,3 colio įstrižainės ekraną, pirmoji versija buvo aprūpinta „Intel Core 2 Duo" procesoriumi, „Intel GMA X3100" vaizdo plokšte ir nuimamu 1,8" 80 Gigabaitų PATA kietuoju disku; Nuo pat pirmos kartos visi įmanomi komponentai yra prilituoti prie pagrindinės plokštės (garso plokštė ir wi-fi moduliai…). 2008 m. pabaigoje pristatyta antroji nešiojamojo kompiuterio versija: atnaujintas procesorius į greitesnįjį (Penryn kartos) ir panaudota Nvidia GeForce grafika, buvo padidinta kietojo disko talpa, o mikro-DVI vaizdo prievadas pakeistas į Mini DisplayPort. Kai 2009 m. viduryje įvyko „Air" serijos atnaujinimas kartu su „MacBook Pro" serija, žymiai padidėjo akumuliatoriaus talpa.

Kiti serijos atnaujinimai vyko nuo 2010 iki 2020 kiekvienais metais išskyrus 2016 metus.

### 2020 metai

##### Intel

2020 m. kovo mėn. buvo išleisti eiliniai atnaujinti modeliai su Ice Lake procesoriais, atnaujinta grafika, 6K išvesties palaikymu, kad veiktų su Pro Display XDR ir kitais 6k monitoriais, taip pat nevykusi „drugelio" klaviatūra pakeista į Magic Keyboard, panašią į tą, kuri yra 16 colių 2019 metų MacBook Pro modelyje. Tai buvo paskutinis MacBook Air kompiuteris turėjęs Intel procesorius.

##### Apple M1

2020 m. lapkričio 10 d. „Apple" paskelbė apie atnaujintą „MacBook Air" su „Apple M1" procesoriumi, kuris buvo pristatytas kartu su atnaujintu „Mac Mini" ir 13 colių „MacBook Pro" kaip pirmieji „Mac", kuriuose įdiegta nauja „Apple" ARM pagrindu pagamintų procesorių linija. Įrenginys neturi ventiliatorių. Yra „Wi-Fi 6", USB 4 / „Thunderbolt 3" ir Wide Color (P3). „MacBook Air" ant M1 gali veikti tik su vienu išoriniu ekranu (monitoriumi); ankstesnis „Intel" modelis galėjo dirbti su dvejais 4K ekranais. „FaceTime" kamera išlieka tik 720p, tačiau „Apple" siūlo patobulintą vaizdo signalo procesorių, kad būtų geresnis vaizdo įrašas.

#### Apple M2

2022 m. birželio 6 d. "Apple" paskelbė apie atnaujintą "MacBook Air" su M2 lustu. Jame, kaip ir 2021 m. spalį paskelbtuose 14 ir 16 colių "MacBook Pro", yra išpjova, o dizainas - plokščias, todėl atsisakyta ankstesnių "MacBook Air" dizainų pleišto formos. "Apple" taip pat paskelbė dvi naujas "MacBook Air" spalvas - "Midnight" ir "Starlight", kurios pakeis auksinę spalvą.

Šaltiniai
---------

1. ↑  „Portégé R200-110 – Toshiba" (anglų). www.toshiba.co.uk. Suarchyvuotas originalas 2018-10-14. Nuoroda tikrinta 2018-10-14.
2. ↑  „MacBook Air (13-inch, Early 2015) - Technical Specifications". *support.apple.com*. Nuoroda tikrinta 2021-11-25.
3. ↑  Michael Potuck (2019-07-09). „Apple stops selling 12-inch MacBook and previous generation MacBook Air". *9to5Mac* (amerikiečių anglų). Nuoroda tikrinta 2021-11-25.
4. ↑  Chaim Gartenberg (2019-07-09). „Apple adds True Tone display to the MacBook Air and Touch Bar to the entry-level MacBook Pro". *The Verge* (anglų). Nuoroda tikrinta 2021-11-25.
5. ↑  „New MacBook Air and Base 13-Inch MacBook Pro Have Same Keyboard as Higher-End 2019 MacBook Pros". *MacRumors* (anglų). Nuoroda tikrinta 2021-11-25.
6. ↑  „Apple included slower SSD in the new MacBook Air". *iMore*. 2019-07-15. Nuoroda tikrinta 2021-11-25.
7. ↑  Chris Welch (2020-03-18). „Apple announces new MacBook Air with improved keyboard, faster performance, and more storage". *The Verge* (anglų). Nuoroda tikrinta 2021-11-25.
8. ↑  Sean Hollister (2020-11-10). „The biggest difference between the new MacBook Air and MacBook Pro is a fan". *The Verge* (anglų). Nuoroda tikrinta 2021-11-25.

Nuorodos
--------

* Oficiali svetainė

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Ž • A • RApple Inc. |
| --- |
|  |
| Svarbiausi darbuotojai | 
**Įkūrėjai**: Steve Jobs, Steve Wozniak, Ronald Wayne; **Vadovas**: Tim Cook |  |
|  |
| Techninė įranga | 
 iPad (Air, Pro) **·**  iPhone (Pro) **·**  iPod (Touch) **·**  Mac (iMac, Pro, mini, Studio) **·**  MacBook (Air, Pro) **·**  Display (Pro, Studio) **·**  AirPods (Pro, Max) **·**  EarPods **·**  TV **·**  Watch; **Procesoriai**: Apple M1 **·**  Apple A15 (ir ankstesni); **Jungtys**: Lightning |
|  |
| Programinė įranga | 
**Operacinės sistemos**: iOS **·**  iPadOS **·**  macOS **·**  tvOS **·**  watchOS; **kt**.: Face ID **·**  Finder **·**  iWork **·**  iTunes **·**  Safari **·**  Shazam **·**  Siri |
|  |
| Parduotuvės ir paslaugos | 
Shop **·**  App Store **·**  iTunes Store **·**  Mac App Store; **kt**.: Arcade **·**  Books **·**  Fitness **·**  iCloud **·**  Maps **·**  Music **·**  News **·**  Pay **·**  Podcasts **·**  TV |
|  |
| 
Kategorija **·**  Vikiteka |

 |